b'\n_START_ARTICLE_\nRigoberta Mench\xc3\xba\n_START_SECTION_\nOsebno \xc5\xbeivljenje\n_START_PARAGRAPH_\nRigoberta Mench\xc3\xba se je rodila v revni dru\xc5\xbeini domorodcev plemena\xc2\xa0K\'iche\'\xc2\xa0v bli\xc5\xbeini Laj Chimel, majhnega mesta v severno-osrednji Gvatemalski pokrajini El Quiche. Mench\xc3\xba je\xc2\xa0prejela\xc2\xa0izobra\xc5\xbeevanje kot \xc5\xa1tudent na ve\xc4\x8d katoli\xc5\xa1kih internatih v obdobju dr\xc5\xbeavljanske vojne. Leta 1981 je bila Mench\xc3\xba\xc2\xa0izgnana in pobegnila v Mehiko. Na\xc5\xa1la je\xc2\xa0zato\xc4\x8di\xc5\xa1\xc4\x8de v domu katoli\xc5\xa1kega \xc5\xa1kofa v Chiapasu. Leta 1995 se\xc2\xa0Mench\xc3\xba poro\xc4\x8di z Gvatemalcem\xc2\xa0Angelom Canilom. Porodila je tudi\xc2\xa0sina, Mash Nahual J \' a ("Duh Vode").\n_START_SECTION_\nAktivizem\n_START_PARAGRAPH_\nPo zaklju\xc4\x8dku \xc5\xa1olanja se\xc2\xa0Mench\xc3\xba posveti aktivizmu za \xc4\x8dlovekove pravice in popisovanje kr\xc5\xa1itev Gvatemalskih oboro\xc5\xbeenih sil v dr\xc5\xbeavljanski vojni, ki je trajala od leta 1960 do leta 1996. Njen o\xc4\x8de Vicente Mench\xc3\xba je bil \xc4\x8dlan gverilskega gibanja Gverilske vojske revnih in je umrl leta 1980 v \xc4\x8dasu Po\xc5\xbeara \xc5\xa1panskega veleposlani\xc5\xa1tva so ga ujeli, mu\xc4\x8dili in zasli\xc5\xa1evali glede njegove vloge v organiziranju proti nepo\xc5\xa1tenimi lastniki zemlji\xc5\xa1\xc4\x8d._NEWLINE_Medtem ko je\xc2\xa0v izgnanstvu v Mehiki, je \xc5\xa1e naprej organizator odpora do zatiranja v Gvatemali, bori pa se tudi za pravice plemen in skrbi za sofinanciranje opozicije gvatemalski\xc2\xa0vladi. Ve\xc4\x8d deset tiso\xc4\x8d ljudi je\xc2\xa0pobegnilo v Mehiko\xc2\xa0od\xc2\xa0leta 1982 do 1984._NEWLINE_Leta 1982 je narekovala svoj \xc5\xbeivljenjepis, ki je bil nekajkrat predmet kontroverzij in preverjanja dejstev, a vseeno gre za pomembno knjigo, katero je oblikovala venezuelska avtorica in antropologinja Elizabeth Burgos\xc2\xa0in jo imenovala Me llamo Rigoberta Mench\xc3\xba y as\xc3\xad me naci\xc3\xb3 la conciencia (Ime mi je Rigoberta Mench\xc3\xba in to je rojstvo moje vesti), ki je bil preveden v pet drugih jezikih. Knjiga je napravila veliko za prepoznavnost Menchujeve v svetu in za prepoznavanje te\xc5\xbeav v Gvatemali._NEWLINE_Ko se je konflikt v Gvatemali kon\xc4\x8dal, se je vidno prizadevala za sodno obravnavo gvatemalske politi\xc4\x8dne in voja\xc5\xa1ke oblasti. Leta 1999 je predlo\xc5\xbeila\xc2\xa0kazensko ovadbo\xc2\xa0celo na \xc5\xa1pansko sodi\xc5\xa1\xc4\x8de, saj sodni procesi, ki bi ugotavljali odgovornost za dejanja med dr\xc5\xbeavljansko vojno, veljajo za prakti\xc4\x8dno nemogo\xc4\x8de.\n_START_SECTION_\nNagrade\n_START_PARAGRAPH_\nLeta 1992 je prejela Nobelovo nagrado za mir "v priznanje za svoje prizadevanje na podro\xc4\x8dju socialne pravi\xc4\x8dnosti in etno-kulturne sprave, ki bo temeljila na spo\xc5\xa1tovanju pravic avtohtonih ljudstev."'